《送衢州孔明达官郡学得代送行次韵》
宋代·陈著

三载分毡正学规，初心元不为穷饥。
官身恰似僧游锡，归面无惭妇织机。
霄汉故交为有后，山林遗老辱相知。
前程步步须珍重，岁晚江空人物稀。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。